S-ryhmän kaupoissa myydystä Rainbow'n pakastemaissista on löytynyt listeriabakteeria, kertoo SOK.

Kyseessä on 450 gramman pakkaus Rainbow'n makeaa maissia. Tuote on vedetty pois markkinoilta.

Listeriabakteeria on löytynyt yhdestä erästä, joka on ollut myynnissä osassa S-ryhmän myymälöistä tammikuussa. Pois kaupoista on vedetty tuote-erät, joiden parasta ennen -päiväys on 06.01.2019 - 09.06.2019 ja EAN-koodi 6414890300050.

SOK pyytää kuluttajia hävittämään tuotteet. Jos tuotteen on jo käyttänyt ja kuumentanut pakkauksessa olevan ohjeen mukaisesti, on käyttö ollut turvallista.

SOK pyytää palauttamaan virheellisen tuotteen tyhjän pakkauksen tai etiketin ensisijaisesti ostopaikkaan tai omien yhteystietojen ja tilitietojen (IBAN-numero ja tilinhaltijan nimi) kanssa osoitteeseen S-Kuluttajaneuvonta, tunnus 5020470, 00003 Vastauslähetys.